wannaphong/clean_thaiwikipedia huggingface dataset:
# โรงเรียนสำนักอธิการ
"โรงเรียนสำนักอธิการ"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อวันที่ 30 มกราคม ค.ศ. 1904 และตีพิมพ์ใน นิตยสารสแตรนด์ในสหราชอาณาจักรในเดือนกุมภาพันธ์ ค.ศ. 1904 เป็นเรื่องสั้นลำดับที่ 5 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905 ดอยล์จัดอันดับให้ "โรงเรียนสำนักอธิการ" อยู่ในอันดับที่ 10 ในรายการเรื่องสั้นของโฮมส์ 12 เรื่องที่ชื่นชอบ

 เนื้อเรื่อง 
ดร. ทอร์นิย์ครอฟต์ ฮักสเตเบิล (Dr. Thorneycroft Huxtable) ผู้ก่อตั้งและอาจารย์ใหญ่ของโรงเรียนชั้นเตรียมชื่อโรงเรียนสำนักอธิการ (Priory School) ในภาคเหนือของอังกฤษได้มาพบกับโฮมส์ ฮักสเตเบิลขอร้องให้โฮมส์เดินทางไปที่แมกเกิลตัน (Mackleton) พร้อมกับตนเพื่อสืบสวนการหายตัวไปของลูกศิษย์คนหนึ่งของตนคือลอร์ดซอลเตอร์ (Lord Saltire) วัย 10 ขวบ บิดาของลอร์ดซอลเตอร์คือดยุคแห่งโฮลเดอร์นีส (Duke of Holdernesse) ผู้มั่งคั่งและมีชื่อเสียง  ฮักสเตเบิลเล่าว่าไม่ใช่แค่เด็กชายที่หายตัวไป ไฮเดกเกอร์ (Heidegger) อาจารย์ชาวเยอรมันก็หายตัวไปพร้อมกับจักรยานของเขาด้วย

 ประวัติการตีพิมพ์ 
"โรงเรียนสำนักอธิการ" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 30 มกราคม ค.ศ. 1904 และตีพิมพ์ในสหราชอาณาจักรในนิตยสารสแตรนด์เมื่อเดือนกุมภาพันธ์ ค.ศ. 1904Smith (2014), p. 124. ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 9 ภาพวาดโดยซิดนีย์ พาเก็ตCawthorne (2011), p. 120. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905Cawthorne (2011), p. 110.
# ฮาจีซูมาตราบูมี
ฮาจีซูมาตราบูมี (,) เป็นกษัตริย์แห่งอาณาจักรศรีวิชัยที่ส่งทูตไปยังจีนสมัยราชวงศ์ซ่งเมื่อ ค.ศ. 1017 ซู่ซือจื้อทงเจี้ยนฉางเปียนของหลี่ เทาบันทึกพระนามของพระองค์เป็น Xiachi Suwuzhapumi (霞遲蘇勿吒蒲迷;  ภาษาจีนสมัยกลางในรูปแบบการถอดเสียงของ Baxter: Hae-drij Su-mjut-traeH-phuX-mi) ส่วนตำแหน่ง "ฮาจี" โดยทั่วไปถือเป็นประเภทของกษัตริย์ข้าราชบริพาร

ทูตที่ฮาจีซูมาตราบูมีส่งไปได้นำจดหมายจารึกทองคำ พร้อมไข่มุก งาช้าง หนังสือศาสนาในภาษาสันสกฤต และทาส จักรพรรดิซ่งเจินจงทรงพอพระทัยอย่างมาก และอนุญาตให้ทูตดูตึกรามบ้านช่อง ก่อนส่งกลับพร้อมจดหมายตอบกลับและของสมนาคุณหลายประเภท

ในรัชสมัยของพระองค์ คาดว่าอาณาจักรศรีวิชัยถูกโจมตีอย่างต่อเนื่องจากอาณาจักรโจฬะ ซึ่งอยู่ในช่วงสูงสุดใน ค.ศ. 1025 ภายใต้กษัตริย์ ราเชนทราที่ 1 เหตุการณ์นี้ได้รับการบันทึกในจารึกตันโจเรอ

ผู้ปกครององค์ถัดไปคือซังรามา วีจายาตุงกาวาร์มัน ผู้ถูกกองทัพโจฬะจับกุมขณะโจมตีที่เกอดะฮ์ (Kadaram) หนึ่งในดินแดนของศรีวิชัย
# วัดศรีมณีวัน (จังหวัดตาก)
วัดศรีมณีวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่จะเรา อำเภอแม่ระมาด จังหวัดตาก พื้นที่ตั้งวัดเป็นที่ราบมีถนนและเหมืองล้อมรอบ นอกจากนั้นวัดยังเป็นที่ตั้งของศูนย์พัฒนาคุณธรรมจริยธรรมของอำเภอแม่ระมาด สำนักงานเลขาธิการสภาวัฒนธรรมตำบลแม่จะเรา (ชั่วคราว) และศูนย์บูรณาการวัฒนธรรมไทยสายใยชุมชนตำบลแม่จะเรา

วัดศรีมณีวันตั้งวัดเมื่อ พ.ศ. 2446 เดิมมีนามว่า วัดแม่จะเลาบ้านทุ่ง ได้เปลี่ยนเป็น "วัดศรีมณีวัน" เมื่อ พ.ศ. 2483 ได้รับพระราชทานวิสุงคามสีมาวันที่ 20 ตุลาคม พ.ศ. 2517 เดิมวัดตั้งอยู่ท่ามกลางของหมู่บ้าน ต่อมาในสมัยของเจ้าอาวาสพระอินทจักร จกฺกวโร พร้อมกับหมื่นเทพ สอนนา ผู้ใหญ่บ้าน ได้จัดการย้ายเสนาสนะมาจัดสร้างขึ้นใหม่ตรงที่ตั้งปัจจุบัน ระยะแรกได้รับบริจาคที่ดินจากนายมา นางน้อย พรมวิหาร นายหวัน นางบัว จันแก้วปง เนื้อที่ประมาณ 1 ไร่ 2 งาน 98 ตารางวา

อาคารเสนาสนะที่สำคัญ ได้แก่ อุโบสถ ศาลาการเปรียญเป็นอาคารไม้สัก กุฏิสงฆ์ ปูชนียวัตถุที่สำคัญ ได้แก่ พระพุทธรูปเนื้อทองเหลือง ปูนปั้นและไม จำนวนหลายองค์
# วีลา
วิลา (vila) หรือ วีลา (víla; ; พหูพจน์: vile, หรือ víly ; ; ; ; ;) เป็นภูตประเภทหนึ่งตามตำนานของชาวสลาฟ ซึ่งมีลักษณะใกล้เคียงกับนิมฟ์ ในตำนานกรีก

สำหรับวิลานั้นเป็นตำนานที่ชาวสลาฟคุ้นเคยกันเป็นอย่างดี โดยชาวสลาฟมองว่าวิลานั้น เป็น “นางไม้” ประเภทหนึ่ง มีคุณต่อผู้คนและเคารพนับถือพวกเขา ชื่อวิลาจึงมาผูกเป็นชื่อสถานที่ต่าง ๆ ในแถวพื้นที่ที่ชาวสลาฟได้ตั้งรกรากดินแดนอาศัยอยู่

สำหรับวิลานั้น กำเนิดมาจากวิญญาณของเด็กสาวบริสุทธิ์ ทำให้ส่วนมากวิลาจึงมักปรากฎตัวในรูปลักษณ์ของสตรีเพศที่มีความงดงามหาใดเปรียบ พวกเธอมักจะปรากฎตัวในฐานะผู้หญิงผมยาวสลวยงดงาม นอกจากนี้พวกเธอยังสามารถแปลงกายตนเองเป็นสัตว์ชนิดอื่น อาทิเช่น ห่าน หงส์ ม้า เหยี่ยว และหมาป่าได้ด้วย

สำหรับลักษณะนิสัยของเหล่านางวิลานั้น พวกเธอมักจะอยู่รวมกันเป็นกลุ่ม พวกเธอมักจะชอบจับกลุ่มกันเต้นรำเป็นวงกลม พวกเธอนั้นมีความชอบในมนุษย์ โดยเฉพาะมนุษย์ที่มีความกล้าหาญจำพวกอัศวิน นักรบ หรือวีรบุรุษ ตามความเชื่อของชาวสลาฟแล้ว คนพวกนี้มักจะได้รับความช่วยเหลือจากเหล่านางวิลา ซึ่งจะมาในรูปของคำอวยพร บ้างก็เป็นอาวุธเวทมนตร์ชั้นดี หรือว่าเป็นเวทมนตร์คุ้มครอง นอกจากนี้เหล่าอัศวินหรือนักรบผู้กล้าหาญทุกคนก็จะมีวิลาคุ้มครองประจำตัวไป ซึ่งพวกเธอเหล่านี้จะเป็นเหมือนกับ “พี่น้องร่วมสาบาน” ที่คอยช่วยเหลือและคุ้มครองผู้กล้าให้ปลอดภัยในหลาย ๆ สถานการณ์ ดั่งจะเห็นได้จากตำนานเจ้าชายมาร์โค (Kraljević Marko) ตำนานกษัตริย์ผู้กล้าของชาวเซอร์เบีย ที่วิลาชื่อว่า ราวิโยยลา (Ravijojia) เป็นภูติประจำตัวมาดามอักปา. ตำนานนางพญาแห่งผืนป่า. ต่วย'ตูน พิเศษ, ปีที่ 48 ฉบับที่ 472 ธันวาคม 2565.

วิลานั้นมีความเป็นมิตรกับมนุษย์ อย่างไรก็ตามวิลาก็มีความเจ้าคิดเจ้าแค้น หากมีใครก็ตามไปดูถูก เหยียดหยามหรือทำร้ายพวกนาง พวกนางก็จะแก้แค้นด้วยความพยาบาท จนกระทั่งคนที่ทำตายตายไปนั่นเอง

ในส่วนชื่อวิลา (Vila) นั้นมาจากไหนยังไม่อาจจะชี้ชัดได้ แต่คาดการณ์กันว่าชื่อของวิลานั้นมาจากคำว่า วิติ (Viti) หรือ วายุ (vāyú) ซึ่งมีความหมายถึง ‘สายลม’ นั่นเอง
# กรุสมบัติกุรกิหาร
กุรสมบัติกุรกิหาร  ประกอบด้วยโบราณวัตถุทองสัมฤทธิ์จำนวน 226 ชิ้น ส่วนใหญ่เป็นชิ้นงานในศาสนาพุทธ อายุราวศตวรรษที่ 9-12 ค้นพบในหมู่บ้านกุรกิหาร ใกล้กับเมืองพุทธคยา รัฐพิหาร ประเทศอินเดียGuy, The "Påala-Sena" Schools of Sculpture, Volume 10 of Studies in South Asian Culture,  The "Pala-Sena" Schools of Sculpture, Susan L. Huntington  Brill Archive, 1984, p. 141 เนื้อหาในจารึกจำนวนหนึ่งเสนอว่าในอดีต กุรกิหารเป็นแหล่งรวมผู้จาริกแสวงบุญที่สำคัญระดับโลกजिद धरोहर बचाने की : गया के कुर्किहार के घर-घर में है धरोहर, विदेशों से था संबंध,  Bhaskar News,  13 June 2017 สมบัติของกรุที่กุรกิหาร เช่น ประติมากรรมพระโพธิสัตว์อวโลกิเตศวร อายุจากศตวรรษที่ 12 และมีบรรยายไว้ว่ามีลักษณะ "สุกสกาว" (resplendent) Resplendent Sculpture of Avalokiteshvara from Kurkihar (Bihar, India) from 12th Century, 10 January 2017, Ellen Kaufman

งานทองสัมฤทธิ์ที่พบที่กุรกิหารได้รับการเปรียบเปรยกับงานจากนาลันทาThe Bronzes of Nalanda and Hindu-javanese Art, A.J. Bernet Kampers, Brill Archive, 1933, p. 19-64 และมีการเสนอว่าประติมากรจากนาลันทา ซึ่งอยู่ไม่ไกล อาจจะมาตั้งรกรากอยู่ในบริเวณกุรกิหารThe "Påala-Sena" Schools of Sculpture, Volume 10 of The "Pala-Sena" Schools of Sculpture, Susan L. Huntington, Brill Archive, 1984  p. 5-153

การค้นพบ
สมบัติส่วนใหญ่จากกรุเก็บรวบรวมโดย พลเอก มาร์กัม คิตโต (Major Markham Kittoe) เดินทางไปยังกุรกิหารสองครั้งในปี 1847 และในการเดินทางไปครั้งที่สอง เขาใช้เวลานานสี่วันในการเก็บรวบรวม "รูปเคารพ จากสมัยพุทธะและตามริกะ รวมกว่า 10 คันรถ" งานสะสมส่วนใหญ่ในปัจจุบันเก็บรักษาอยู่ที่พิพิธภัณฑ์อินเดีย ในโกลกาตา บางส่วนอยู่ที่พิพิธภัณฑ์บริทิช ในลอนดอนBritish Museum collection 

ในปี 1930 ยังมีการค้นพบงานทองสัมฤทธิ์ 226 ชิ้น และวัตถุอื่นอีกห้าชิ้นที่กุรกิหาร หลังจากการขุดค้นในเนินดินหลักของกุรกิหาร ลึกลงไป 25 ฟุต ปัจจุบันของสะสมในชุดนี้เก็บรักษาที่พิพิธภัณฑ์ปัฏณา นอกจากนี้ยังมีบางส่วนที่ชาวบ้านในพื้นที่นำไปเคารพบูชาในวิหารในท้องถิ่นของกุรกิหาร และยังคงมีการเคารพบูชาเรื่อยมาถึงปัจจุบัน
# จรวดขนส่งหนักพิเศษ
จรวดขนส่งหนักพิเศษ เป็นจรวดที่สามารถส่งน้ำหนักบรรทุกหนักพิเศษขึ้นสู่วงโคจรต่ำของโลก กล่าวคือน้ำหนักบรรทุกมากกว่า ตามนิยามของสหรัฐ และมากกว่า  ตามนิยายของรัสเซีย โดยหมวดหมู่นี้เป็นหมวดหมู่ของพาหนะส่งที่มีความสามารถในการส่งมวลสู่วงโคจรมากที่สุด เหนือกว่าความสามารถของพาหนะในหมวดหมู่จรวดขนส่งหนัก

ใน ค.ศ. 2022 การส่งน้ำหนักบรรทุกในหมวดหมู่นี้เพียงแค่ 13 ครั้ง: 12 ครั้งในโครงการอะพอลโลก่อน ค.ศ. 1972 และหนึ่งครั้งในการส่งของจรวดเอเนอร์เกียใน ค.ศ. 1987 ในปัจจุบัน แผนภารกิจสู่ดวงจันทร์และระหว่างดาวเคราะห์ส่วนใหญ่จำเป็นที่จะต้องใช้พาหนะส่งเหล่านี้

แนวคิดของจรวดขนส่งหนักพิเศษหลายแนวคิดในยุคแรกถูกคิดขึ้นในช่วงคริสต์ทศวรรษที่ 1960 เช่นจรวดซีดรากอน ในช่วงการแข่งขันอวกาศ จรวดแซตเทิร์น Vและเอ็น1ถูกสร้างโดยสหรัฐและสหภาพโซเวียตตามลำดับ ภายหลังจากความสำเร็จของโครงการอะพอลโลและจรวดแซตเทิร์น V และความล้มเหลวของจรวดเอ็น 1 สหภาพโซเวียตส่งจรวดเอเนอร์เกียสองครั้งในคริสต์ทตวรรษที่ 1980 หนึ่งครั้งในการส่งยานอวกาศบูรัน  และแท่นอาวุธโคจรโปลูสในอีกหนึ่งครั้ง ในอีกสองทศวรรษต่อมามีการพัฒนาแนวคิดต่าง ๆ ขึ้นมาอีกครั้ง เช่นโครงการพาหนะสืบจากกระสวยอวกาศและรุส-เอ็ม ในคริสต์ทศวรรษที่ 2010 มีความสนใจในจรวดขนส่งหนักพิเศษอีกครั้ง นำร่องโดยการส่งขึ้นของจรวดฟัลคอนเฮฟวี ระบบการส่งอวกาศ  และสตาร์ชิป และการพัฒนาโครงการจรวดฉางเจิงและเยนีเซย์
# สโมสรฟุตบอลแมนเชสเตอร์ยูไนเต็ดในฤดูกาล 1975–76
ฤดูกาล 1975–76 เป็นฤดูกาลที่ 74 ของแมนเชสเตอร์ยูไนเต็ดในฟุตบอลลีกและเป็นฤดูกาลแรกในดิวิชัน 1 หลังจากคว้าแชมป์ดิวิชัน 2 เมื่อฤดูกาลก่อน พวกเขาจบฤดูกาลด้วยอันดับ 3 ในดิวิชัน 1 ซึ่งเป็นอันดับสูงสุดนับตั้งแต่ปี 1968 ทำให้พวกเขาผ่านเข้ารอบยูฟ่าคัพ

พวกเขาเข้าถึงรอบชิงชนะเลิศเอฟเอคัพที่เวมบลีย์โดยแพ้เซาแทมป์ตันจากดิวิชัน 2 0–1 ประตูชัยของการแข่งขันมาจาก บ็อบบี สโตกส์ กองหน้าทีมนักบุญ นับเป็นครั้งที่ 2 นับตั้งแต่สงครามโลกครั้งที่ 2 ที่ทีมจากดิวิชัน 2 ได้แชมป์รายการนี้ ส่วนครั้งแรกคือเมื่อ 3 ปีก่อน เมื่อซันเดอร์แลนด์เอาชนะลีดส์ยูไนเต็ด

 ทีม 
 ผู้รักษาประตู 
  อเล็กซ์ สเต็ปนีย์
  แพดดี โรช

 กองหลัง 
  อาร์เธอร์ อัลบิสตัน
  มาร์ติน บูชาน (c)
  อเล็กซ์ ฟอร์ไซธ์

 กองกลาง 
  สตีฟ คอปเปลล์
  แซมมี แมคอิลรอย

 กองหน้า 
  ลู มาคารี
# เอมอมซอเดซอเลฮ์
เอมอมซอเดซอเลฮ์  เป็นมัสยิดเอมอมซอเดในประเทศอิหร่าน ตั้งอยู่ที่จัตุรัสแทจรีชในเมืองเชมีรอนทางทิศเหนือของกรุงเตหะราน ภายในมัสยิดเป็นที่ไว้ศพของศอเลียะห์ บุตรของมูซา อัลกาซิม หนึ่งในอิหม่ามชีอะฮ์ทั้งสิบสอง ปัจจุบันเป็นหนึ่งในสักการสถานชีอะฮ์ที่ได้รับความนิยมสูงที่สุดในเตหะรานWho is Imamzadeh Saleh (AS)?  tebyan.netIntroduction of Imamzadeh Saleh (AS), Tajrish  emamzadegan.irImamzadeh Saleh; In the north of Tehran safarzon.com 

อาคารอนุสรณ์ศพหลักประกอบด้วยอาคารรูปสี่เหลี่ยมผืนผ้าผนังหนา และมีพื้นที่ภายในขนาด 5.6 ตารางเมตรFamiliarity with the tomb of Imam Zadeh Saleh beytoote.comIntroduction to Imamzadeh Saleh Tomb (Tajrish) - Tehran hamshahrionline.ir 

ภายในยังเป็นที่ไว้ศพของแมอ์ซูเม แกวี  และพี่/น้องสาว แมฮ์ดีเย แกวี  สองพี่น้องคู่นี้ถูกสังหารขณะกองพิทักษ์ปฏิวัติอิสลามโจมตียูเครนอินเตอร์เนชั่นแนลเที่ยวบินที่ 752
# พุทธเกษตรของพระไภษัชยคุรุ
พุทธเกษตรพระไภษัชยคุรุ (หรือ Pure Land of Bhaisajyaguru) เป็นจิตรกรรมที่สร้างขึ้นในสมัยราชวงศ์หยวน เดิมที ภาพเขียนนี้ติดตั้งอยู่ในอารามกว่างเชิ่งสี้ (อารามกว่างเชิ่งล่าง) ในแคว้นเจ้าเฉิง (趙城; Zhaocheng) มณฑลซัวไซ ภาพเขียนนี้ตั้งอยู่บนผนังหน้าจั่วทิศตะวันออกของโถงหลักในอาราม ต่อมา อาร์เธอร์ เอ็ม. แซกเคอร์ ได้ซื้อภาพเขียนนี้ และมอบให้กับพิพิธภัณฑ์ศิลปะมหานคร ในนิวยอร์ก เมื่อปี 1954Metropolitan Museum of Art, Buddha of Medicine Bhaishajyaguru (Yaoshi fo)

จิตรกรรมนี้แสดงภาพของพระไภษัชยคุรุพุทธเจ้า และพระโพธิสัตว์สององค์ คือ พระอวโลกิเตศวรโพธิสัตว์ กับ พระจินตามณีจักรโพธิสัตว์ ตามธรรมเนียมจีน พระไภษัชยคุรุ (เย่าชือฝอ หรือ หยกซือฮุก) ถือว่าเป็นพระพุทธเจ้าแห่งยาและการแพทย์Metropolitan Museum of Art, Anning Jing, The Yuan Buddhist Mural of the Paradise of Bhaisajyaguru, Metropolitan Museum Journal, 26, 147-166, 1991

จิตกรรมดังที่ปรากฏในทุกวันนี้ มีขนาดสูง 751.8 cm และยาว 1511.3 cm มีรายละเอียดที่วิจิตรตระการตา ในภาพประกอบด้วยพระไภษัชยคุรุพุทธเจ้าประทับนั่งในพุทธเกษตรหรือดินแดนสุขาวดี รายล้อมด้วยเพทเจ้าและพระโพธิสัตว์องค์ต่าง ๆ ปกติแล้วมักแสดงภาพเขียนของพระไภษัชยคุรุในรูปลักษณ์เครื่องทรงอย่างอินเดีย แต่ในงานเขียนชิ้นนี้เลือกแสดงด้วยเครื่องทรงอย่างจีนเช่นเดียวกับบุคคลอื่นในภาพ องค์พระไภษัชยคุรุในภาพครองจีวรสีแดง และสองข้างมีพระโพธิสัตว์สองพระองค์ประทับนั่งขนาบอยู่ คือ พระอวโลกิเตศวรโพธิสัตว์ และ พระจินตามณีจักรโพธิสัตว์ ในภาพยังมีพระโพธิสัตว์องค์อื่นอีกสี่องค์ จอมทัพสวรรค์ทั้งสิบสอง ข้างละหกองค์ แทนมหาปณิธาน 12 ประการของพระไภษัชยคุรุพุทธเจ้า ในอดีต ภาพเขียนนี้เคยถูกเรียกสับสนกันกับ คณะพระศากยมุนีพุทธะ (Assembly of Śākyamuni Buddha)
  
 อ้างอิง 

แหล่งข้อมูลอื่น
薬師佛 Buddha of Medicine Bhaishajyaguru (Yaoshi fo) at Metropolitan Museum of Art
 James Siena on the Buddha of Medicine Bhaishajyaguru" season 5, The Artist Project, 2015–2016 on The Metropolitan Museum of Art
# อรรถพล เทศทะวงศ์
อรรถพล เทศทะวงศ์ (เกิด 26 กรกฎาคม พ.ศ. 2532) ชื่อเล่น เอ็ม เป็นนักแสดงและนักแสดงตลกชาวไทย

 ประวัติ 
อรรถพล เทศทะวงศ์ มีชื่อเล่นว่า เอ็ม เกิดเมื่อวันที่ 26 กรกฎาคม 2532 เป็นบุตรชายคนเล็กในบรรดาพี่น้อง 5 คนของ ประสิทธิ์ เทศทะวงศ์ หรือ หม่อมเหยิน อดีตนักแสดงตลกชื่อดัง ซึ่งตัดสินใจบวชแบบไม่มีกำหนดสึกหม่อมเอ็ม อรรถพล อนุโมทนาบุญพ่อ หม่อมเหยินบวชไม่สึกประวัติ "หม่อมเอ็ม" หนุ่มลูกตลกสุดหล่อ สุดมั่นใจ ดีกรีเด็กนิเทศ ศรีปทุม มีพี่ชายคือ อัศนัย เทศทะวงศ์ (ชื่อเล่น: เอ็กซ์) จบการศึกษาระดับชั้นมัธยมศึกษาจากโรงเรียนบดินทรเดชา (สิงห์ สิงหเสนี) ๒ และระดับปริญญาตรีจากคณะนิเทศศาสตร์ มหาวิทยาลัยศรีปทุมเยี่ยม "หม่อมเอ็ม" ฟันไม่เหยินแล้ว

 เข้าสู่วงการ 
อรรถพลเข้าสู่วงการจากการร่วมแสดงตลกตามคาเฟ่และวิดีโอตลกของค่ายต่าง ๆ ร่วมกับพ่อและพี่ชาย จากนั้นจึงได้มีผลงานการแสดงทั้งภาพยนตร์และละครเรื่อยมา

 ผลงาน 
 ปี  เรื่อง  แสดงเป็น  ค่าย  ช่อง 2544เก็บแผ่นดินเป่า จิน จงช่อง 7สุดดวงใจสุรทินแพลนเน็ท 6 เอนเตอร์เทนเมนท์ช่อง 3ดาวหลงฟ้า ภูผาสีเงินจ้อนกันตนาช่อง 7พี่เลี้ยงกึ่งสำเร็จรูปช่อง 3 2546แม่คุณเอ๊ยสมหมายดาราวิดีโอช่อง 7ทับตะวัน ช่อง 3ทีเด็ด ครูพันธุ์ใหม่จิตพิสัยเดือดปักเป้าหรือจุฬาบรอดคาซท์ ไทย เทเลวิชั่นสมิงบ้านไร่สะกา บ้านดอยครูสมศรีตี่เป่า จิน จงช่อง 72546–2561น้องใหม่ร้ายบริสุทธิ์ปักเป้าบรอดคาซท์ ไทย เทเลวิชั่นช่อง 32549ผู้พิทักษ์รักเธอพมดเอ็กแซ็กท์-ซีเนริโอช่อง 52551สุดแต่ใจจะไขว่คว้าปอง (รับเชิญ)ควิซแอนด์เควส ช่อง 3/ช่อง 3 เอชดี2556ทองเนื้อเก้าแป้งแอคอาร์ตเจนเนอเรชัน2558ปาฏิหาริย์รักข้ามขอบฟ้าเส่ง2559นาคีประกิต (ปัจจุบัน) อัคนี (อดีต)แอคอาร์ตเจนเนอเรชัน 2560กามเทพออนไลน์จู๊ดหล่อบรอดคาซท์ ไทย เทเลวิชั่นเตียงนางไม้อ้นรักละคร 2561เสน่ห์นางงิ้วขวดแอคอาร์ตเจนเนอเรชันคุณแม่สวมรอยเลิศรักละครหนึ่งด้าวฟ้าเดียวผลทีวีซีน2562กรงกรรมป้อมแอคอาร์ตเจนเนอเรชัน 2563เล่ห์บรรพกาลโจ๊ก (2562) แดง (2436)ทีวีซีนภูตรัตติกาลสตางค์ช่อง 82566ในรอยทรายโจอี้ / โจ้มากกว่าฝันช่อง 7 เอชดี 2567จนกว่าจะได้รักกันสนรักละครช่อง 3 เอชดีอังคารคลุมโปง: เอ็กซ์ตรีม ตอน ชุดวิวาห์อาถรรพ์แบงค์เอไทม์ มีเดียเน็ตฟลิกซ์ 2568พิศวาสข้ามภพการันต์เอพลัส โปรดักชั่นช่อง 8
# พิพิธภัณฑสถานแห่งรัฐประวัติศาสตร์อุซเบกิสถาน
พิพิธภัณฑสถานแห่งรัฐประวัติศาสตร์อุซเบกิสถาน  หรือชื่อเดิมคือพิพิธภัณฑสถานแห่งชาติเตอร์กิสถาน เป็นพิพิธภัณฑ์ในกรุงทาชเคนต์ ประเทศอุซเบกิสถาน ในสมัยโซเวียต พิพิธภัณฑ์นี้มีชื่อว่าพิพิธภัณฑ์เลนิน  

จุดเด่นของพิพิธภัณฑ์คือภาพเขียนหินปูนแสดงภาพของพระพุทธเจ้าซึ่งพบที่ฟายอซเตปาใกล้เมืองเตร์มึส
# ยามินี ราย
ยามินี ราย (เบงกอล: যামিনী রায়; Jamini Roy, 11 เมษายน 1887 – 24 เมษายน 1972) เป็นจิตรกรชาวอินเดีย ผู้ได้รับรางวัลเกียรติยศปัทมภูษาณจากรัฐบาลอินเดียในปี 1954 ยามินีได้รับการยกย่องในฐานะศิลปินที่ยิ่งใหญ่คนหนึ่งของอินเดีย และเป็นศิษย์คนสำคัญที่สุดคนหนึ่งของอวนีนทรนาถ ฐากุร

ยามินีเติบโตมาในครอบครัวชนชั้นกลางที่รักศิลปะ เมื่ออายุได้สิบหกปี เขาถูกส่งไปเรียนที่วิทยาลัยศิลปะแห่งรัฐในโกลกาตา ในเวลานั้น อวนีนทรนาถ ฐากุร ผู้ริเริ่มศิลปะเบงกอล ดำรงตำแหน่งรองครูใหญ่ของสถาบัน เขาเรียนในวิชาภารวาดภาพสีน้ำมันแบบคลาสสิก และจบการศึกษาได้รับวุฒิบัตรวิจิตรศิลป์ในปี 1908 หลังจบการศึกษา เขาเริ่มต้นชีวิตศิลปินอาชีพในฐานะศิลปินรับจ้างวาดภาพเหมือนบุคคล เขาหยุดงานการในสายนี้โดยฉับพลันในต้นทศวรรษ 1920 เพื่อเบนเข็มไปศึกษาและทดลองงานศิลปะแบบใหม่ของตนเอง โดยเชาเลือกที่จะรับอิทธิพลของงานศิลปะแบบเบงกอล ซึ่งเป็นศิลปะพื้นถิ่นในบ้านเกิดเขา ยามินีเลือกจะค้นหาแรงบันดาลใจใหม่จากวัฒนธรรมของตนเอง เขาได้รับอิทธิพลอย่างมากจากศิลปะกาลีฆาฏ ซึ่งมีลักษณะเฉพาะคือเส้นตัดที่หนา เขาถอยห่างจากภาพเหมือนบุคคลและงานทิวทัศน์แบบอิมเพรชชั่นนิสม์ในช่วงปี 1921 ถึง 1924 และเริ่มทดลองกับงานเชียนที่มีอทิธิพลจากศิลปะท้องถิ่น โดยเริ่มต้นที่ชิ้นงานที่มีแรงบันดาลใจมาจากการร่ายรำของชาวสานตาล

บางครั้งเขาถูกเรียกว่าเป็น "จักรกลผลิตภาพเขียน" ตลอดช่วงชีวิตของเขา เขาผลิตภาพเขียนกว่า 20,000 ชิ้น หรือราว 10 ชิ้นต่อวัน ลูกค้าเป้าหมายของชิ้นงานของเขาคือกลุ่มชนชั้นกลางแม้ว่างานบางชิ้นของเขาจะเป็นที่ต้องการในกลุ่มคนรวย เขายังมีความยึดมั่นในผู้คนธรรมดา และเคยกล่าวว่าคนธรรมดาเดินดินสำคัญกว่ารัฐบาล เพราะคนเหล่านี้เป็นเสียงให้กับงานศิลปะของเขา

ในปี 1976 กระทรวงวัฒนธรรมของรัฐบาลอินเดียโดยกรมศึกษาโบราณคดีอินเดียยกย่องให้ยามินีเป็นหนึ่งใน "เก้าศิลปินชั้นครู" ("Nine Masters") ของอินเดียNine Masters  Government Museum and Art Gallery, Chandigarh. "Nine Masters: Rabindranath Tagore, Amrita Sher-Gil, Jamini Roy and Nandalal Bose, Ravi Varma, Gaganendranath Tagore, Abanindranath Tagore, Sailoz Mookherjea and Nicholas Roerich."
# หอสมุดแห่งชาติเบลารุส
หอสมุดแห่งชาติเบลารุส (,) เป็นหอสมุดประจำชาติและหอสมุดที่ใหญ่ที่สุดของประเทศเบลารุส หอสมุดตั้งอยู่ในมินสก์ เมืองหลวงของประเทศเบลารุส เป็นที่เก็บรักษางานพิมพ์ภาษาเบลารุสที่มีมากที่สุด และหนังสือภาษารัสเซียที่มากที่สุดเป็นอันดับสาม รองจากหอสมุดรัฐรัสเซีย (มอสโก) และ หอสมุดแห่งชาติรัสเซีย (เซนต์ปีเตอสเบิร์ก)

อาคารหลังใหม่ของหอสมุดสร้างขึ้นในปี 2002 แล้วเสร็จในเดือนมกราคม 2006 โดยมีลักษณะเด่นคืออาคารรูปทรงรอมบิคิวบอกทาฮีดรอน อาคารมีความสูง 73.6 เมตร 23 ชั้น และมีที่นั่ง 2,000 ที่ กับหอประชุมขนาด 500 ที่นั่ง ผลงานออกแบบโดยสถาปนิก Mihail Vinogradov และ Viktor Kramarenko เปิดให้บริการในวันที่ 16 มิถุนายน 2006 ของสะสมและงานพิมพ์ที่หอสมุดเก็บรักษามีจำนวนกว่า 10 ชิ้น
# เรเง็งโดชิ
เรเง็งโดชิ  หรือที่รู้จักในชื่อเวอร์ชันภาษาอังกฤษคือ แฟนทอมไฟเตอร์  หรือชื่อที่นักเล่นเกมชาวไทยเรียกในสมัยก่อนคือ เปาเปา หรือ เปาเปา ผีเพื่อนซี้ เป็นวิดีโอเกมแนวบีตเอ็มอัปที่วางจำหน่ายสำหรับแฟมิคอมเมื่อ ค.ศ. 1988 ในประเทศญี่ปุ่น และในเดือนเมษายน ค.ศ. 1990 ในสหรัฐ โดยเวอร์ชั่นภาษาญี่ปุ่นได้อิงจากภาพยนตร์ ค.ศ. 1985 เรื่องผีกัดอย่ากัดตอบ (เรเง็งโดชิเป็นชื่อของภาพยนตร์ดังกล่าวในภาษาญี่ปุ่น)

 รูปแบบการเล่น 
thumb|250px|เกมนี้สามารถใช้กระดิ่งเพื่อควบคุมผีดิบตัวน้อย|left

ในฐานะปรมาจารย์กังฟู ผู้เล่นจะต้องต่อสู้ผ่านเมืองแปดแห่งที่เต็มไปด้วยเจียงซือ (ผีดิบจีน) ซึ่งแต่ละแห่งมีบอสของเมืองที่มีเอกลักษณ์เฉพาะตัว จนกว่าจะถึงการเผชิญหน้าครั้งสุดท้ายกับแม่มดชั่วร้าย และเกมนี้มีตัวเลือกคันทินิวจำนวนไม่จำกัดและเพื่อจบเกม

เกมนี้สามารถใช้ไอเทมขนาดเล็กและท่าต่อสู้ที่มีให้เลือกจำนวนมากกับศัตรูได้ อีกทั้งยังมีตัวละครที่ซ่อนอยู่ซึ่งทำให้เกมยากขึ้นมาก อย่างเจียงซือเด็กน้อย หรือ "ผีดิบตัวน้อย" และแทนที่จะติดตามไอเทมที่มีอยู่ หน้าจอรายการสิ่งของของเกมจะจัดตารางรายการที่เป็นไปได้ทั้งหมดในเกม

 การตอบรับ 
เว็บไซต์ออลเกมให้คะแนนเกมนี้ที่ 3 ดาว จากเต็ม 5 ดาว
# โจหุ้น
โจหุ้น (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า เฉา ซฺวิ่น  เป็นขุนพลและขุนนางของรัฐวุยก๊ก เป็นน้องชายของโจซองซึ่งเป็นผู้สำเร็จราชการแทนพระองค์ของรัฐวุยก๊ก 

 ประวัติ 
โจหุ้นเป็นบุตรชายคนที่ 3 ของโจจิ๋นขุนพลคนสำคัญของรัฐวุยก๊ก โจหุ้นเป็นน้องชายของโจซองกับโจอี้ เป็นพี่ชายโจง่าน (曹彥 เฉา เยี่ยน) 

ในรัชสมัยของจักรพรรดิโจฮอง โจซองกุมอำนาจในราชสำนักวุยก๊กในฐานะผู้สำเร็จราชการแทนพระองค์ โจซองตั้งให้โจหุ้นเป็นขุนพลพิทักษ์ยุทธ (武衛將軍 อู่เวย์เจียงจวิน)(訓武衛將軍) จดหมายเหตุสามก๊ก เล่มที่ 9. และให้มีบรรดาศักดิ์เป็นว่านซุ่ยถิงโหว (萬歲亭侯)(「安鄉亭侯曹羲為領軍將軍，慕周公之下士，賓客盈坐。羲弟萬歲侯為武衛將軍，縱酒作樂，酒酣起為壽，憂亡流涕。」) ฟู่จื่อ 

ในวันที่ 5 กุมภาพันธ์ ค.ศ. 249 โจซองและน้องชายสองคนคือโจอี้และโจหุ้นออกจากนครหลวงลกเอี๋ยงตามเสด็จจักรพรรดิโจฮองไปสักการะบรรพชนที่สุสานโกเบงเหลง (高平陵 เกาผิงหลิง) ฝ่ายสุมาอี้ได้ฉวยโอกาสนี้ก่อการรัฐประหารในนครหลวงลกเอี๋ยง โจซองตัดสินใจยอมจำนนและสละอำนาจในฐานะผู้สำเร็จราชการให้กับสุมาอี้หลังจากที่สุมาอี้ให้คำมั่นจะไว้ชีวิตโจซองและครอบครัว

ในวันที่ 9 กุมภาพันธ์ ค.ศ. 249 หลังสุมาอี้ได้อำนาจมาแล้วก็กลับผิดคำมั่นที่เคยให้กับโจซอง โดยให้จับกุมตัวโจซองและครอบครัวแล้วนำไปประหารชีวิตในข้อหากบฏ โจหุ้นที่เป็นน้องชายของโจซองก็ถูกจับกุมมาประหารชีวิตเช่นกัน(於是收爽、羲、訓、晏、颺、謐、軌、勝、範、當等，皆伏誅，夷三族。) จดหมายเหตุสามก๊ก เล่มที่ 9.
# ฟุลเลอร์ตัน (รัฐแคลิฟอร์เนีย)
ฟุลเลอร์ตัน  เป็นเมืองที่ตั้งอยู่ทางตอนเหนือของ‎เทศมณฑลออเรนจ์ รัฐแคลิฟอร์เนีย สหรัฐ จากการสำรวจสำมะโนประชากรปี 2020 เมืองนี้มีประชากรทั้งหมด 143,617 คน 

ฟุลเลอร์ตันก่อตั้งขึ้นในปี ค.ศ. 1887 ในอดีตเคยเป็นศูนย์กลางด้านเกษตรกรรม โดยเฉพาะอย่างยิ่งสวน ส้มวาเลนเซียและพืชตระกูลส้ม อื่น ๆ การสกัดปิโตรเลียม การขนส่ง และการผลิต เมืองเป็นที่ตั้งของสถาบันการศึกษาระดับสูงหลายแห่ง เช่น มหาวิทยาลัยแคลิฟอร์เนียสเตต วิทยาเขตฟุลเลอร์ตัน และวิทยาลัยฟุลเลอร์ตัน ตั้งแต่กลางคริสต์ทศวรรษที่ 1940 ถึงปลายคริสต์ทศวรรษที่ 1990 ฟุลเลอร์ตันเป็นที่ตั้งของฐานอุตสาหกรรมขนาดใหญ่ทางด้านการบิน และอวกาศ กระป๋อง ผลิตผลิตภัณฑ์กระดาษ และถือเป็นแหล่งกำเนิดของกีตาร์ไฟฟ้า
# บอริส อี รูฟัส
บอริส อี รูฟัส  เป็นการ์ตูนทีวีแอนิเมชันของประเทศบราซิล ออกอากาศทางช่องดิสนีย์เอ็กซ์ดี สร้างโดย ฟิลิเป้ คาร์นินและเอลิซา บาสช์ ฉายตอนแรกเมื่อวันที่ 2 มกราคม พ.ศ. 2018

 ตัวละคร 

 บอริส (,) เป็นสุนัขพันธุ์แจ็กรัสเซลล์เทร์เรียร์เพศผู้
 รูฟัส (,) เป็นเฟร์ริตสีส้มเพศผู้ เขาเป็นเพื่อนของบอริส
 เลโอโปลโด (,) เป็นแมวพันธุ์ชาร์ตรูเพศผู้ เขาเป็นอินเทอร์เน็ตที่มีชื่อเสียง
 ยูโกะ (,) เป็นปลาแฟนซีคาร์ปเพศเมีย
 เอ็นโซ  เป็นเด็กชาย
 เจนนิเฟอร์  เป็นเด็กหญิง

 การออกอากาศ 
ในประเทศบราซิล ฉายรอบปฐมทัศน์เมื่อวันที่ 2 มกราคม พ.ศ. 2018 ในช่องดิสนีย์เอ็กซ์ดี และยังในช่องทีวี คัลทูร่า เมื่อวันที่ 4 มิถุนายน พ.ศ. 2018 อีกด้วย

ในประเทศรัสเซีย ฉายรอบปฐมทัศน์เมื่อวันที่ 9 สิงหาคม พ.ศ. 2021 ในดิสนีย์แชนแนล
# เทนต์อามุน (ราชวงศ์ที่ยี่สิบ)
เทนต์อามุน (แปลว่า “พระนางแห่งอามุน”) เป็นสมเด็จพระราชินีแห่งอียิปต์โบราณ ซึ่งน่าจะเป็นพระมเหสีของฟาโรห์รามเสสที่ 11 ซึ่งทรงเป็นผู้ปกครองพระองค์สุดท้ายของราชวงศ์ที่ยี่สิบ มีการกล่าวถึงพระองค์ในบันทึกปาปิรุสพิธีพระศพของพระราชธิดาของพระองค์พระนามว่า ดูอัตฮัตฮอร์-เฮนุตทาวี ซึ่งเป็นภริยาของพิเนดจ์เอมที่ 1 และอาจเป็นพระราชธิดาของฟาโรห์รามเสสที่ 11 และพระนามของพระองค์เขียนอยู่ในวงคาร์ทูชAidan Dodson & Dyan Hilton: The Complete Royal Families of Ancient Egypt. Thames & Hudson, 2004, , pp. 192–194

 พระราชวงศ์ 
ปรากฏบุรุษคนหนึ่งนามว่า เนบเซนิ ถูกกล่าวถึงว่าเป็นพระราชบิดาของพระองค์บนบันทึกปาปิรุสพิธีพระศพของพระราชธิดาของพระองค์Grajetzki, Ancient Egyptian Queens: A Hieroglyphic Dictionary, Golden House Publications, London, 2005,  พระองค์อาจถูกฝังอยู่ในสุสานหลวงธีบส์ ทีที 320

พระราชธิดาของพระองค์มีดังต่อไปนี้

 ดูอัตฮัตฮอร์-เฮนุตทาวี ซึ่งเป็นภริยาของพิเนดจ์เอมที่ 1

 พระราชธิดาอีกพระองค์หนึ่งที่เป็นไปได้คือ เทนต์อามุน ซึ่งเป็นพระมเหสีของฟาโรห์สเมนเดส
# จินตามณีจักร
จินตามณีจักร (,) หรือ หรูยี่หลุนกวนอิม  เป็นพระโพธิสัตว์ และภาคอวตารของพระโพธิสัตว์อวโลกิเตศวร พระจินตามณีจักรถือว่าเป็นหนึ่งในหกอวตารของกวนอิม ซึ่งคือกวนอิมหกอวตารที่ช่วยเหลือสิ่งมีชีวิตในหกภพภูมิให้หลุดพ้นจากสังสารวัฏ พระจินตามณีจักรถือเป็นผู้ช่วยเหลือในภพภูมิเทพ

ประติมานวิทยา
ในรูปปางหกกร พระจินตามณีจักรมักแสดงในรูปทรงมงกุฏที่มีภาพของพระอมิตาภพุทธเจ้า ประทับนั่งด้วยท่ามหาราชลีลาสน์ หรือท่าประทับนั่งอย่างมหาราช ประทับนั่งบนดอกบัว ซึ่งอยู่บนหินที่พ้นมหาสุมทรขึ้นมา อันเป็นสัญลักษณ์ของเขาปู่เต๋าเล่าเจีย วิมานในตำนานของพระอวโลกิเตศวร หัตถ์ขวาแรกสัมผัสพักตร์ และประกอบมุทรา, หัตถ์ขวาต่อมาทรงถือ แก้วจินตามณี, หัตถ์ขวาที่สามทรงถือลูกประคำ หัตถ์ซ้ายแรกสัมผัสหินซึ่งประทับนั่งอยู่, หัตถ์ซ้ายที่สองทรงถือดอกบัวปัทมะ และหัตถ์ซ้ายสุดท้ายทรงถือธรรมจักร

ในรูปปางแบบสองกรจะไม่ได้ทรงถือแก้วจินตามณี และอาจประทับนั่งไขว่ห้าง ลักษณะเช่นนี้คล้ายกับพระพุทธรูปของพระศรีอาริยเมตไตรยที่วัดชูงูจิในจังหวัดนารา ซึ่งเป็นที่บูชากันว่าเป็นพระจินตามณีจักร
# ทูร์มา ดา โมนิกา
ทูร์มา ดา โมนิกา  เป็นการ์ตูนช่องของบราซิล สร้างโดยเมาริซิโอ เด ซูซา เรื่องราวเกี่ยวกับการผจญภัยของโมนิกา, เซโบลินญาและเพื่อนของพวกเขาในแบร์โร โด ลิโมเอโร (Bairro do Limoeiro) การ์ตูนได้เริ่มตีพิมพ์เมื่อวันที่ กรกฎาคม พ.ศ. 1959

 ตัวละคร 

 ตัวละครหลัก 

 โมนิกา  ตัวเอกในเรื่อง เป็นเด็กหญิงกับชุดสีแดง
 เซโบลินญา  เป็นเด็กชายกับเสื้อสีเขียว
 คาสคาอ  เป็นเด็กชายสกปรก
 มากาลี  เป็นเด็กหญิงที่กินมาก
 โมนิกาอ  เป็นสุนัขพันธุ์แควาเลียร์คิงชาลส์สแปเนียลสีน้ำตาลเพศผู้ของโมนิกา
 โฟลควินโญ่  เป็นสุนัขพันธุ์ลาซา แอปโซสีเขียวเพศผู้ของเซโบลินญา

 ตัวละครอื่น ๆ 

 บีดู  เป็นสุนัขพันธุ์ชเนาเซอร์สีน้ำเงินเพศผู้
 ฟรานจินญา  เป็นเด็กชายนักวิทยาศาสตร์
 มิงกาอู  เป็นแมวพันธุ์เทอร์คิชแองโกราเพศผู้
 เจเรเมียส  เป็นเด็กชายผิวดำกับหมวกสีแดง
 ซาเวโก  เป็นเด็กชายกับผมสีเหลือง
 ติติ  เป็นวัยรุ่นและหนึ่งในเด็กชายคนโตของแก๊ง
 ดูดู 
 มารินา 
 อันจินโญ่ 
 นิมบูส 
 ลูโก 
 ดอรินญา 

 ทูร์มา ดา มาตา 

 โจตาลญาโอ  เป็นช้างสีเขียวเพศผู้
 ราโปซาโอ  เป็นหมาจิ้งจอกเพศผู้
 โกเอลโฮ กาโอลโฮ  เป็นกระต่ายสีส้มเพศเมีย
 ทารุโก  เป็นเต่าเพศผู้กับแว่นตา
 เรย เลโอนิโน  เป็นสิงโตเพศผู้กับตาสีเขียว เขาเป็นราชาแห่งมาตา

 ละครโทรทัศน์ 

 ทูร์มา ดา โมนิกา (ละครโทรทัศน์)
 โมนิกา ทอย

 แหล่งข้อมูลอื่น
# เกาะหมาก (แก้ความกำกวม)
เกาะหมาก อาจหมายถึง
 เกาะหมาก – เกาะในจังหวัดตราด
 เกาะหมาก – เกาะในจังหวัดพัทลุง
 เกาะปีนัง – ก่อนหน้าเคยใช้ชื่อว่าเกาะหมาก ปัจจุบันเป็นเกาะในรัฐปีนัง
 ตำบลเกาะหมาก – ตำบลในอำเภอเกาะกูด จังหวัดตราด
 ตำบลเกาะหมาก – ตำบลในอำเภอปากพะยูน จังหวัดพัทลุง
# จู ซัง-อุก
จู ซัง-อุก (เกิด 18 กรกฎาคม 1978) เป็นนักแสดงชาวเกาหลีใต้ เขาเป็นที่รู้จักกันเป็นอย่างดีจากบทบาทในละครเรื่อง ศึกแค้น สงครามชีวิต, ละครเกี่ยวกับการแพทย์เรื่อง ฟ้าส่งผมมาเป็นหมอ, ละครแนวโรแมนติกคอมเมดี้เรื่อง เล่ห์รักยัยตัวร้าย, ศัลย์ใจให้เธอรัก และละครที่เกี่ยวกับกระบวนการอาชญากรรมเรื่อง Special Affairs Team TEN

 ชีวิตส่วนตัว 
จู ซัง-อุก และนักแสดงสาว ชา เย-รย็อน ออกเดทกันตั้งแต่เดือนมีนาคม 2016 และแต่งงานกันในเดือนพฤษภาคม 2017 ชาประกาศว่าเธอกำลังตั้งครรภ์ลูกคนแรกของพวกเขาในเดือนธันวาคม 2017 พวกเขามีลูกสาวคนหนึ่งเมื่อวันที่ 31 กรกฎาคม 2018